স্থূলতা, ওজনবৃদ্ধি, শারীরিক পরিশ্রমের অভাব, অস্বাস্থ্যকর খাদ্যাভ্যাস, মানসিক চাপ ও নগরায়নের প্রভাব প্রভৃতি বিষয়গুলো টাইপ-২ ডায়াবেটিস হওয়ার জন্য দায়ী। 
চীনা ও জাপানিদের ক্ষেত্রে ৩০%, ইউরোপীয় ও আফ্রিকানদের ক্ষেত্রে ৬০-৮০% এবং পিমা ভারতীয় ও প্রশান্ত মহাসাগরীয় দ্বীপের ১০০% অধিবাসীর ক্ষেত্রে দেহের অতিরিক্ত মেদ এই রোগের সাথে সম্পর্কিত। ধূমপান টাইপ-২ ডায়াবেটিসের ঝুঁকি বাড়ায়।
ডায়াবেটিসের উপর খাদ্যের কিছু প্রভাব আছে যেমন চিনি বা চিনি দিয়ে তৈরী পানীয় অতিরিক্ত খেলে এর ঝুঁকি বাড়ে। 
খাবারে কী ধরনের চর্বি রয়েছে তা গুরুত্বপূর্ণ যেমন সম্পৃক্ত চর্বি ও ট্রান্স-ফ্যাটি অ্যাসিড ডায়াবেটিসের ঝুঁকি বাড়াবে অপর দিকে বহু অসম্পৃক্ত চর্বি ও একক অসম্পৃক্ত চর্বি ঝুঁকি কমায়। অতিরিক্ত পরিমাণ সাদা ভাত ভক্ষণ ঝুঁকি বাড়ায় বলে মনে করা হচ্ছে। শারীরিক পরিশ্রমের অভাব ৭% ক্ষেত্রে দায়ী।

উপসর্গসমূহ
কারণ
প্রতিরোধ
জীবনধারণ রীতি